ต้นทุนหุ้นกู้แพงแล้ว  MINTดอกวิ่ง0.27%
ต้นทุนหุ้นกู้พุ่งแล้ว! MINTขายหุ้นกู้ 1,500 ล้านอายุ 7 ปีดอกเบี้ย 4.57% แพงขึ้น 0.27%
19 มี.ค. 2554

ต้นทุนหุ้นกู้พุ่งแล้ว! MINTขายหุ้นกู้ 1,500 ล้านอายุ 7 ปีดอกเบี้ย 4.57% แพงขึ้น 0.27%
ภายหลังจากดอกเบี้ยในตลาดซื้อคืนพันธบัตร (R/P) อายุ 1 วันเพิ่มขึ้นอีก 0.25% เป็น 2.50% และธนาคารพาณิชย์ขยับดอกเบี้ยขึ้นตาม ทำให้ต้นทุนทางการเงินของภาคธุรกิจแพงขึ้นชัดเจนแล้ว
บริษัท ไมเนอร์ อินเตอร์เนชั่นแนล (MINT) ได้ยื่นคำขออนุญาตขายหุ้นกู้ระหว่างวันที่ 1617 มี.ค.ที่ผ่านมา วงเงิน 1,500 ล้านบาท อายุ 7 ปี จ่ายดอกเบี้ยในอัตรา 4.57% ต่อปี ซึ่งสูงกว่าหุ้นกู้อายุ 7 ปีเช่นกันที่ออกขายเมื่อเดือน ธ.ค. 2553 อัตราดอกเบี้ยอยู่ที่ 4.30% หรือสูงขึ้น 0.27%
ด้านบริษัท กรุงเทพดุสิตเวชการ (BGH) เตรียมที่จะออกหุ้นกู้ชุดใหม่อีก 1,000 ล้านบาท เป็นมูลค่า 3,500 ล้านบาท หลังจากเมื่อเดือน ก.พ.ที่ผ่านมา ได้ให้ทริสเรทติ้งจัดอันดับเครดิตหุ้นกู้ให้ในวงเงิน 2,500 ล้านบาท
สำหรับหุ้นกู้ชุดใหม่นี้ได้รับอันดับเครดิตที่ A แนวโน้มเชิงบวก บริษัทจะนำเงินไปใช้เป็นเงินทุนหมุนเวียน 
ทั้งนี้ อันดับเครดิตดังกล่าวสะท้อนถึงความเป็นผู้นำธุรกิจในฐานะผู้ประกอบการโรงพยาบาลเอกชนรายใหญ่ที่สุดในประเทศ ตลอดจนจำนวนผู้ป่วยที่เพิ่มขึ้นอย่างต่อเนื่อง โดยมีแพทย์และผู้บริหารโรงพยาบาลที่มีความสามารถและมากประสบการณ์ รวมทั้งบริการที่มีคุณภาพในระดับสูง
ที่ผ่านมา BGH ประกาศตัวชัดเจนในการลุยซื้อหุ้นโรงพยาบาลอื่นเพื่อสร้างความแข็งแกร่งรองรับการเปิดเสรีธุรกิจในปี 2558
ใบสำคัญแสดงสิทธิอนุพันธ์ (DW) ออกโดยบริษัทหลักทรัพย์ กิมเอ็ง (ประเทศไทย) อ้างอิงหุ้น GBH หรือ BGH42CA จำนวน 9 ล้านหน่วย จะเข้าซื้อขายในวันที่ 22 มี.ค. 2554 นี้